हार्ट में लगने वाले स्टेंट की कीमत तय, मात्र Rs.7260 में मिलेगी
हार्ट में ब्लाकेज होने पर अब स्टेंट लगाने में लाख रुपए नहीं देने पड़ेगे। हृदय तक रक्त पहुंचाने वाली बंद धमनियों को खोलने के लिए या एंजियोप्लास्टी में इस्तेमाल होने वाली स्टेंट की छत्तीसगढ़ में अधिकतम कीमत तय कर दी गई है। अब यहां भी वेयर मेटल स्टेंट्स 7 हजार 260 रुपए और दवाई वाला (ड्रग इल्युटिंग स्टेंट्स या डीईएस) 29 हजार 600 रुपए में मिलेगा।
राज्य सरकार ने यह भी स्पष्ट कर दिया है कि ये दरें पुराने स्टॉक पर भी लागू होंगी। राज्य के चिकित्सा शिक्षा विभाग ने सभी संबंधितों को पत्र जारी कर यह कीमत तत्काल प्रभाव से लागू करने कहा है। पत्र के अनुसार ये रेट चिकित्सा महाविद्यालयों, संबद्ध अस्पतालों, सरकारी अस्पतालों तथा निजी अस्पतालों में लागू होगा।
hin_Deva hin_Deva hin_Deva